Λάρνακα, 22/01/2026

**Η Lidl Κύπρου παρουσιάζει τη νέα μελέτη κοινωνικοοικονομικών επιδράσεων για το 2024**

**Σημαντική συνεισφορά στην κυπριακή οικονομία και κοινωνία με επενδύσεις σε βιωσιμότητα και κοινωνική υπευθυνότητα.**

Η **Lidl Κύπρου** δημοσιεύει τη φετινή μελέτη κοινωνικοοικονομικών επιδράσεων, επιβεβαιώνοντας για ακόμη μία χρονιά τη δέσμευσή της στην υπεύθυνη επιχειρηματικότητα και στη δημιουργία ουσιαστικής αξίας για την κυπριακή οικονομία και κοινωνία.

Το **6ο Socioeconomic Impact Report** αποτυπώνει την πρόοδο της εταιρείας για το **2024** και αναδεικνύει τη συνεχή ενίσχυση του οικονομικού και κοινωνικού της αποτυπώματος στη χώρα. Η μελέτη παρουσιάζει τον τρόπο με τον οποίο η εταιρεία δημιουργεί προστιθέμενη αξία για την εθνική οικονομία, ενισχύει την απασχόληση, συμβάλλει στα κρατικά έσοδα, ενώ παράλληλα επενδύει σε δράσεις βιωσιμότητας και κοινωνικής υπευθυνότητας.

**Κύρια σημεία της μελέτης**

* **Συνολική συνεισφορά στο ΑΕΠ:** Το 2024, η **Lidl Κύπρου** συνέβαλε συνολικά **€133 εκατ. στο ΑΕΠ της χώρας**, ποσοστό που αντιστοιχεί στο **0,43%** του κυπριακού ΑΕΠ. Για κάθε €1 άμεσης συνεισφοράς, δημιουργούνται επιπλέον €0,46 προστιθέμενης αξίας στο σύνολο της οικονομίας.
* **Απασχόληση:** Η εταιρεία υποστηρίζει συνολικά **2.000 θέσεις εργασίας** (άμεσες, έμμεσες και επαγόμενες), καλύπτοντας το 0,40% της εθνικής απασχόλησης. Από κάθε άμεση θέση εργασίας, η εταιρεία υποστηρίζει 2 επιπλέον θέσεις στην κυπριακή οικονομία.
* **Συνεισφορά στα κρατικά έσοδα:** Η συνολική συνεισφορά σε φόρους και ασφαλιστικές εισφορές ανήλθε στα **€22 εκατ.,** που αποτελούν το 0,17% των συνολικών φορολογικών εσόδων του κράτους. Για κάθε €1 άμεσης συνεισφοράς στα κρατικά έσοδα, δημιουργούνται επιπλέον €2,69 στο σύνολο της οικονομίας.
* **Στήριξη Κύπριων παραγωγών και προμηθευτών:** Η **Lidl Κύπρου** συνεργάζεται με **πάνω από 400 Κύπριους προμηθευτές**, ενισχύοντας σημαντικά την τοπική παραγωγή και την κυκλική οικονομία. Παράλληλα, η εταιρεία προωθεί κυπριακά προϊόντα στο εξωτερικό μέσω του διεθνούς δικτύου της Lidl, με απευθείας εξαγωγές από τους προμηθευτές **€28,8 εκατ. σε 27 χώρες το 2024**, από τις οποίες **€26 εκατ. αφορούν χαλούμι**. Η εταιρεία προμηθεύεται **φρέσκο κοτόπουλο, χοιρινό και βόειο κρέας κατά 100% από Κύπριους παραγωγούς**. Επίσης, η εταιρεία προμηθεύεται πάνω από **260 κωδικούς γαλακτοκομικών και τυροκομικών προϊόντων** από 13 τοπικούς προμηθευτές. Παράλληλα, πάνω από **130 κωδικούς φρούτων και λαχανικών**, με το 57% του τζίρου μαναβικής να προέρχεται από την κυπριακή παραγωγή.
* **Επενδύσεις σε κοινωνικές και περιβαλλοντικές δράσεις:** Το 2024 η **Lidl Κύπρου** διέθεσε συνολικά **€589,7 χιλ. σε χορηγίες, δωρεές και περιβαλλοντικές και κοινωνικές πρωτοβουλίες**. Από αυτά, το ποσό των €564,6 χιλ. επενδύθηκαν σε κοινωνικές και περιβαλλοντικές δράσεις ενώ το ποσό των €25,1 χιλ. αντιστοιχούν σε αξία προσφοράς προϊόντων σε ευάλωτες ομάδες.

Με σταθερή προσήλωση στη βιωσιμότητα και στους Στόχους Βιώσιμης Ανάπτυξης του ΟΗΕ, η **Lidl Κύπρου** συνεχίζει να επενδύει σε πρωτοβουλίες που ενισχύουν την κοινωνική συνοχή, μειώνουν το περιβαλλοντικό αποτύπωμα, προωθούν την εκπαιδευτική ισότητα και στηρίζουν τις τοπικές κοινότητες.

Η **Lidl Κύπρου** παραμένει αφοσιωμένη στη δημιουργία αξίας για το σύνολο της κυπριακής κοινωνίας, με όραμα ένα αύριο που αξίζει σε όλους.

Μπορείτε να βρείτε το **Socioeconomic Impact Report 2024** [εδώ](https://corporate.lidl.com.cy/el/responsibility/dimosieuseis/socioeconomic-impact-reports).

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)